23/08/18 | 21:16 ≫ 22:50

23/08/18 | 21:16 ≫ 22:50

Jednom od navijača FK Partizan, tokom prvog meča plej-ofa za ulazak u Ligu Evrope, protiv turskog Bešiktaša, iznenada je pozlilo dok je sa tribina posmatrao utakmicu.

U momentima posle izjednačujućeg gola Bešiktaša, navijača su u kritičnom stanju doveli do terena gde ga je istog momenta sačekala hitna služba, koja morala da reaguje i pokuša da mu ukaže neophodnu pomoć.

Lekari su u trenutku počeli sa reanimacijom, koja je trajala više od deset minuta. Čovek je u teškom stanju transportovan u Urgentni centar gde je primljen radi daljeg lečenja.

Prema poslednjim informacijama koje smo dobili iz Urgentnog centra u 22.50, muškarac se nalazi u teškom stanju na koronarnom odeljenju.

(Telegraf.rs)